PATVIRTINTA

Klaipėdos lopšelio-darželio „Eglutė“

direktoriaus 2021 m. lapkričio 9 d.

įsakymu Nr. V-110

**PRIEŠMOKYKLINIO UGDYMO mokymo sutartis**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_ d. Nr.

Klaipėdos lopšelis-darželis „Eglutė“ (toliau – Švietimo teikėjas), juridinio asmens kodas

190434741, esantis adresu Naujakiemio 8, LT–94189 Klaipėda, atstovaujamas direktorės Angelės Aniulės, veikiančio pagal Klaipėdos lopšelio-darželio „Eglutė“ nuostatus, patvirtintus Klaipėdos miesto savivaldybės tarybos 2017 m. kovo 30 d. sprendimu Nr. T2-73, viena šalis, ir tėvas (globėjas, rūpintojas) (toliau – Vaiko atstovas),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, adresas, telefonas, el. paštas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

veikiantis išimtinai vaiko interesais, kita šalis, sudarė šią Mokymo sutartį (toliau — Sutartis).

# I SKYRIUS

# SUTARTIES OBJEKTAS

1. Švietimo teikėjo ir Vaiko atstovo susitarimas dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko vardas, pavardė, gim. metai)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ugdymo pagal Švietimo teikėjo priešmokyklinio ugdymo programą ir sąlygų pagal galimybes tenkinti vaiko saviraiškos poreikius sudarymo.

# II SKYRIUS

# ŠALIŲ ĮSIPAREIGOJIMAI

**2. Švietimo teikėjas įsipareigoja:**

2.1. užtikrinti kokybišką ugdymą, tinkamas ugdymosi sąlygas, saugumą ugdymo procese;

2.2. ugdyti vaiko dorovės, pilietines, tautines nuostatas;

2.3. sudaryti sąlygas Vaiko atstovui dalyvauti parenkant ugdymo formas ir metodus;

2.4. objektyviai ir nešališkai vertinti vaiko ugdymosi pasiekimus ir pažangą;

2.5. teikti pedagoginę psichologinę, specialiąją pedagoginę, socialinę pedagoginę pagalbą pagal poreikį;

2.6. sudaryti galimybę Vaiko atstovui stebėti ugdomąją veiklą;

2.7. teikti informaciją apie vaiko būklę, jo ugdymo ir ugdymosi poreikius, pažangą, elgesį, lankomumą ir kitą su vaiko ugdymu susijusią informaciją tėvams ir saugoti šios informacijos konfidencialumą. Tėvai sutinka ir leidžia informaciją apie ugdytinį suteikti šiems asmenims: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.8. užtikrinti vaiko sveikatos priežiūros vykdymą;

2.9. esant poreikiui suteikti pirmąją medicinos pagalbą ir apie tai skubiai informuoti Vaiko atstovą, esant būtinybei kviesti greitąją medicinos pagalbą;

2.10. organizuoti kokybišką maitinimą;

2.11. teikti papildomas, Vaiko atstovo pageidaujamas ir teisės aktais reglamentuotas paslaugas pagal galimybes;

2.12. tvarkyti ir naudoti vaiko asmens duomenis teisės aktų nustatyta tvarka įstaigos bei statistikos tikslais;

2.13. laikytis Švietimo teikėjo nusistatytų etikos normų bei vidaus tvarką nustatančių dokumentų reikalavimų;

2.14. nepriimti turinčių užkrečiamųjų ligų ar kitų ūmių sveikatos sutrikimų požymių (karščiuoja, dūsta, skundžiasi skausmu, viduriuoja, vemia, turi nežinomos kilmės bėrimo elementų), taip pat turi utėlių ar glindų. Jei vaikui ugdymo proceso metu pasireiškė užkrečiamųjų ligų požymiai, jį izoliuoti, kol jo tėvai (globėjai, rūpintojai) atvyks;

2.15. vaiką laikinai priskirti į kitą grupę toje pačioje ar kitoje Švietimo įstaigoje, kurioje jis laikinai ugdomas vasaros mėnesiais arba kai įstaiga laikinai nutraukia veiklą (vykstant įstaigos remonto ar renovacijos darbams, įvykus avariniams atvejams, ūminių ligų atvejais);

2.16. išduoti reikalingus dokumentus per 3 darbo dienas po Sutarties nutraukimo;

2.17. vykdyti kitas įstaigos nuostatuose ir kituose teisės aktuose nustatytas funkcijas;

2.18. laikytis Sutartyje prisiimtų įsipareigojimų.

**3. Vaiko atstovas įsipareigoja:**

3.1. sudaryti vaikui sveikas ir saugias gyvenimo sąlygas, apsaugoti jį nuo smurto, prievartos ir išnaudojimo;

3.2. užtikrinti privalomą įstaigos lankymą;

3.3. nuolat domėtis vaiko ugdymo pasiekimais ir daroma pažanga;

3.4. ugdyti vaiko vertybines orientacijas, kontroliuoti ir koreguoti jo elgesį, ugdyti pagarbą bendraamžiams, vyresniesiems bei kitiems įstaigos bendruomenės nariams;

3.5. aprūpinti individualiomis ugdymo priemonėmis;

3.6. neleisti vaikui neštis į lopšelį-darželį ,,Eglutė“ vertingų ir pavojingų daiktų (mobilių telefonų, fotoaparatų, elektroninių žaidimų, pinigų, aštrių daiktų, papuošalų, vaistų ir pan.);

3.7. bendradarbiauti su Švietimo teikėjo vadovais, pedagogais, kitais ugdymo procese dalyvaujančiais specialistais, sprendžiant vaiko ugdymosi klausimus ir vykdyti jų rekomendacijas;

3.8. teikti duomenis apie vaiką jo šeimą, sveikatą, laiku informuoti apie jų pasikeitimus ir leisti duomenis tvarkyti teisės aktų nustatyta tvarka;

3.9. dalyvauti tėvams (globėjams, rūpintojams) skirtuose renginiuose ir susirinkimuose, išrinkus – įstaigos savivaldoje;

3.10. užtikrinti, kad priimant į įstaigą ir vėliau kiekvienais metais iki rugsėjo 15 d. būtų patikrinta vaiko sveikata ir įstaigai pateikta Lietuvos Respublikos sveikatos apsaugos ministro nustatyto pavyzdžio pažyma;

3.11. leisti, esant būtinumui, organizuoti vaiko apžiūras dėl asmens higienos, pedikuliozės ir niežų;

3.12. tą pačią dieną informuoti įstaigą vaikui susirgus ar neatvykus dėl kitų priežasčių. Vaikui nelankius įstaigos dėl pateisinamų priežasčių pateikti Klaipėdos miesto savivaldybės tarybos nustatytus dokumentus;

3.13. nevesti vaiko į įstaigą, turinčio užkrečiamųjų ligų ar kitų ūmių sveikatos sutrikimų požymių (karščiuoja, dūsta, skundžiasi skausmu, viduriuoja, vemia, turi nežinomos kilmės bėrimo elementų), taip pat turi utėlių ar glindų ir nedelsiant pasiimti vaiką iš įstaigos, nustačius ligų ar užkrato požymius;

3.14. aprūpinti vaiką patogia, tinkamo dydžio vaiko apranga/avalyne, atitinkančia oro sąlygas;

3.15. raštu informuoti įstaigą apie asmenis, kurie rūpinsis vaiko atvedimu į įstaigą (paėmimu iš jos), Vaiko atstovams negalint. Apie pavienius atvejus pranešti iš anksto žodžiu;

3.16. iki einamojo mėnesio 25 dienos, o gruodžio mėnesį – iki 20 dienos sumokėti Klaipėdos miesto savivaldybės tarybos nustatyto dydžio atlyginimą už maitinimo paslaugą įstaigoje ir kitas Vaiko atstovo pageidavimu teikiamas, teisės aktais reglamentuotas papildomas paslaugas;

3.17. laiku informuoti įstaigą apie pasikeitusias teisės aktais nustatytas teises į atlyginimo už maitinimo paslaugą lengvatas;

3.18. talkinti įstaigai tvarkant aplinką, organizuojant kultūros renginius;

3.19. atlyginti padarytą žalą įstaigai;

3.20. laikytis Sutartyje prisiimtų įsipareigojimų ir kitų įstaigos veiklą reglamentuojančių teisės aktų.

**III SKYRIUS**

**SUTARTIES TERMINAS**

4. Sutartis įsigalioja nuo pirmosios vaiko ugdymosi dienos ir galioja iki vaikas baigs Švietimo teikėjo priešmokyklinio ugdymo programą.

# IV SKYRIUS

# SUTARTIES KEITIMO, NUTRAUKIMO PAGRINDAI IR PADARINIAI

5. Atskiru šalių susitarimu Sutartis gali būti pakoreguota. Sutarties pakeitimai ir papildymai įforminami papildoma sutartimi ar priedu, kuris yra neatsiejama šios Sutarties dalis.

6. Sutartis laikoma nutraukta vienai iš šalių pareiškus apie jos nutraukimą arba grubiai pažeidus Sutarties sąlygas.

7. Jeigu Vaiko atstovai laiku nesumoka atlyginimo už maitinimo paslaugą, Švietimo teikėjas turi teisę vienašališkai nutraukti Sutartį, įspėjus Vaiko atstovus prieš dvi savaites. Atlyginimo už maitinimo paslaugą įstaigoje skolos iš Vaiko atstovų išieškomos teisės aktų nustatyta tvarka.

8. Ginčai dėl ugdymo proceso organizavimo, įstaigos veiklos, Sutarties sąlygų pažeidimo sprendžiami įstaigos taryboje, atskirais atvejais, dalyvaujant Klaipėdos miesto savivaldybės administracijos Švietimo skyriaus atstovui, arba apskundžiami įstatymų nustatyta tvarka.

Sutartis sudaryta dviem vienodą juridinę galią turinčiais egzemplioriais (po vieną kiekvienai šaliai).

Sutarties šalių parašai:

Švietimo teikėjas

Direktorė Angelė Aniulė

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

A.V.

Vaiko atstovas \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)